Polasaí inimirce de chuid Rialtas Donald Trump

Insealbhaíodh Donald Trump mar Uachtarán na Stát Aontaithe den dara huair ar an 20 Eanáir 2025. In óráid a thug sé i dTeach na Comhdhála ar Chnoc an Chaipeatóil ar an lá sin, d'fhógair Trump go raibh "éigeandáil daoine" ann – ar theorainn na Stát Aontaithe le Meicsiceo – agus dúirt go raibh rún aige "na milliúin agus na milliúin coimhthíoch coiriúil a sheoladh ar ais chuig na háiteanna as ar tháinig siad".  Cuireadh cosc  ar imircigh ó Mheicsiceo teacht isteach sna Stáit Aontaithe. Bhí "éigeandáil" gairthe ar an teorainn theas ionas gur féidir an t-arm a úsáid i gcoinne ‘ionradh’ inimirceach.

 Díbirt 
Bhí sé deacair tuairisc chruinn a fháil ó ICE ar líon iomlán na ndaoine a díbríodh as na Stáit Aontaithe le linn 2025. Ach d’fhógair an Department of Homeland Security i mí Dheireadh Fómhair figiúirí lenar luadh “record-breaking statistics”. Luadh go raibh 527,000 “illegal aliens” tugtha chun bealaigh “under the leadership of President Donald Trump” go dtí sin.Baineann an DHS  úsáid as "an bhliain fhioscach", mar sh. 1 Samhain 2024-31 D.F. 2025  Measadh go mbeadh 600,000 díbeartha sa bhliain 2025. 

 Éire 
Cuireadh 99 Éireannach amach as na Stáit Aontaithe idir Eanáir agus mí Mheán Fómhair 2025 (tá sin inchomórtais le 60 cás díbeartha i rith na bliana 2024, 37 Éireannach sa bhliain 2023, 17 sa bhliain 2022 agus deichniúr sa bhliain 2021).  Ag an am céanna, tháinig ardú mór ar líon na saoránach de chuid na hÉireann a d’iarr cúnamh i ndáil lena ndíbirt as na Stáit Aontaithe. Ní raibh a fhios go cruinn cá mhéad Éireannach a bhí sna Stáit Aontaithe in 2025 gan an cháipéisíocht chuí, agus meastacháin idir deich míle agus caoga míle duine. A mórchuid sin, thabharfaí “overstayers” orthu, daoine a raibh cead isteach acu go dleathach ach a d‘fhan nuair a chuaigh téarma an cheada sin i léig.

 Féach freisin 

 Dara téarma Donald Trump

 Tagairtí 

Catagóir:Inimirce go dtí na Stáit Aontaithe
Catagóir:Inimirce
Catagóir:Dara téarma Donald Trump